
RAPORT DE SPECIALITATE

Subsemnata Voinescu Oana, inspector în cadrul Serviciului public comunitar local de  evidență a persoanelor și administrație, analizând Proiectul de hotărâre privind desemnarea reprezentanţilor Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului Boldești-Scăeni am constatat următoarele:
· Art.128 alin (1) din Legea învățământului preuniversitar nr.198/2023 prevede că unităţile de învăţământ preuniversitar de stat cu personalitate juridică, cu excepţia celor din sistemul de apărare, ordine publică şi securitate naţională, sunt conduse de consiliile de administraţie, de directori şi de directori adjuncţi. În exercitarea atribuţiilor ce le revin, consiliile de administraţie și directorii conlucrează, între alții, cu consiliul profesoral, cu consiliul reprezentativ al părinţilor, cu consiliul şcolar al elevilor și cu autorităţile administraţiei publice locale;
· Prin Hotărârea nr. 126/23.09.2025 pentru modificarea Hotărârii Consiliului Local nr. 160/26.11.2024  fost aprobată reţeaua şcolară a unităţilor de învăţământ preuniversitar de stat din oraşul Boldeşti-Scăeni pentru anul şcolar 2025-2026, astfel:
1.Liceul Tehnologic „Teodor Diamant” Oraşul Boldeşti-Scăeni cu următoarele unităţi de învăţământ preuniversitar arondate:
- Școala Gimnazială nr. 2, Oraşul Boldeşti-Scăeni
- Grădiniţa cu program normal nr. 2, Oraşul Boldeşti-Scăeni;
- Grădiniţa cu program normal nr. 3, Oraşul Boldeşti-Scăeni;  
- Grădiniţa cu program prelungit nr. 5, Oraşul Boldeşti-Scăeni;
- Creşa de copii, Oraşul Boldeşti-Scăeni;
2. Școala Gimnazială „Mihai Viteazul”, Oraşul Boldeşti-Scăeni, cu următoarele unităţi de învăţământ preuniversitar arondate :
- Şcoala primară Seciu
- Grădiniţa cu program normal nr. 1;
- Grădiniţa cu program normal nr. 4;
- Grădiniţa cu program normal Seciu.
3. Școala de Subofițeri de Pompieri și Protecție Civilă „Pavel Zăgănescu”  Boldeşti-Scăeni.
Potrivit prevederilor art.128 alin (2) din Legea nr.198/2023 a învățământului preuniversitar, în unităţile de învăţământ cu personalitate juridică cuprinse în rețeaua şcolară sus menţionată, consiliul de administraţie este format din câte unsprezece membrii  la Liceul Tehnologic „Teodor Diamant” şi  la Școala Gimnazială „Mihai Viteazul”, doi dintre aceștia fiind reprezentanți ai consiliului local.
	Faţă de cele mai sus constatate, consider că iniţierea proiectului de hotărâre este necesară şi oportună.
ÎNTOCMIT,
Inspector,
Voinescu Oana
